‘અરે, માધવી ખરી છે તું તો! દીકરીને ઘરે આવવા માટે કોઈ મુર્હર્ત થોડું જોવડાવું પડે? આ તો આરુષિ સાથે વાત વાતમાં ખબર પડી કે તું મુંબઈમાં છે, એટલે થયું કે કોઈવાર મુંબઈ જવાનું થશે તો મળીશ તો ખરી જ ને! ને તારી એ વાત પણ સાચી કે કદીયે તમારી સાથે તમારા ઘરે રહેવા આવવાનો પ્રસંગ બન્યો જ નહીં. કારણ બીજું તો કંઈ નહીં પણ તારા ડેડી રહ્યા ઇન્ડિયન ફોરેન સર્વિસમાં, આરુષિ ને વિશ્વજિત પરણીને હજી તો ઉતર્યાં હતા ત્યાં તો તારા ડેડીનું પહેલું પોસ્ટીંગ રાહ જોતું હતું. એ પછી એક નહીં તો બીજું, તમે લોકો ઇન્ડિયામાં ક્યાં રહ્યા જ છો તે મેળ થાય…’ માસીએ સાહજિકતાથી કહ્યું, ‘પણ તારી મમ્મીએ મારા ફોટા આલ્બમમાં બતાવ્યા સિવાય કંઈ નથી કહ્યું મારા માટે?’ પીવાઈ રહેલી ચાનો કપ ટેબલ પર મૂકતાં બોલ્યા.